**Қазақстан Республикасы Парламентінің Мәжілісінде**

**«Инфрақұрылымды дамытудың 2015 – 2019 жылдарға**

**арналған «Нұрлы жол» мемлекеттік бағдарламасын**

**(көліктік-логистикалық инфрақұрылым) іске асыру барысы**

**туралы» деген тақырыпта 2017 жылғы 10 сәуірде өткен**

**Үкімет сағатының нәтижелері бойынша**

**ҰСЫНЫСТАР**

**Қазақстан Республикасының Үкіметі:**

1. Көліктік-логистикалық инфрақұрылымды дамыту бойынша «Инфрақұрылымды дамытудың 2015 – 2019 жылдарға арналған «Нұрлы жол» мемлекеттік бағдарламасын (бұдан әрі – «Нұрлы жол» мемлекеттік бағдарламасы) тиімді іске асыруды, сондай-ақ жалпы ішкі өнім (ЖІӨ) өсімі және жаңа жұмыс орындарын құру бойынша нысаналы индикаторларға қол жеткізуді қамтамасыз етсін.

2. Көліктік-логистикалық инфрақұрылымды дамыту бойынша «Нұрлы жол» мемлекеттік бағдарламасын іске асыруға бөлінетін қаражатты уақтылы, тиімді, сапалы және нәтижелі игеру үшін басшылар мен лауазымды тұлғалардың дербес жауапкершілігін бекітумен мемлекеттік органдардың жауапкершілігін қатайтсын.

3. Квазимемлекеттік сектор субъектілерінің сатып алуды өткізуін реттеу бойынша заңнамалық бастамалар пакетін әзірлеуді жеделдетсін, онда лауазымды адамдардың дербес жауапкершілігін және квазимемлекеттік сектор субъектілері қызметінің ашықтығын ескерсін.

4. Пайдалануға берілген автожолдардың интенсивті қирауына әкеп соғатын жағымсыз салдарды болғызбау үшін массасы жолдың көтеру қабілетінен асатын жүгі бар көліктің жүруіне қойылатын талаптарды қайта қарасын. «Автомобиль көлігі туралы» Заңға осьтік жүктемелерді асырмай бөлінбейтін жүктерді тасымалдау үшін ғана арнайы рұқсат беру тәртібін айқындау бөлігінде өзгерістер енгізу бойынша заң жобасын әзірлесін.

**Қазақстан Республикасының Инвестициялар және даму министрлігі:**

5. «Қорғас – Шығыс қақпасы» арнайы экономикалық аймағының инфрақұрылымын тиімді пайдалану және экспорттық әлеуетті арттыру үшін инвесторлар мен кәсіпкерлік субъектілерін тарту бойынша жұмысты күшейтсін, сондай-ақ сусымалы және құйылмалы жүктерді тасымалдау мен сақтауды жүзеге асыруға арналған инфрақұрылым объектілерімен (резервуарлар, арнайы жабдықталған алаңдар, кірме жолдар) қамтамасыз етсін.

6. Қоғам өкілдерін тартумен «Нұрлы жол» мемлекеттік бағдарламасы шеңберінде 2016 жылы пайдалануға берілген автожолдардың сапасына аудит пен ревизия жүргізсін. Анықталған бұзушылықтар фактілері бойынша автожолдардың ақауы бар учаскелерін пайдалануға қабылдауға қатысқан адамдарды жауапкершілікке тартсын.

7. 2015 – 2016 жылдарға көзделген «Батыс Еуропа – Батыс Қытай» халықаралық көліктік-транзиттік дәліз, «Орталық – Оңтүстік» автожолының «Астана – Теміртау» және «Алматы – Қапшағай» учаскелері, «Астана – Петропавл» және «Бейнеу – Шетпе» автожолдары, «Алматы – Шу» теміржол қатынасы, Құрық портындағы паром кешені инфрақұрылым объектілерінің жобалық қуатқа уақтылы қосылуын қамтамасыз етсін.

8. Мемлекетаралық сауда айналымындағы қазақстандық үлесті ұлғайтсын, сондай-ақ «Қорғас – Шығыс қақпасы» арнайы экономикалық аймағында отандық бәсекеге қабілетті өндірістермен толықтыруды қамтамасыз етсін.

9. Қазақстан Республикасының аумағымен жолаушыларды тасымалдаудың жайлылығын арттыру және жүк тасымалдауды өсіру үшін жылжымалы құрам мен локомотивтік паркті жаңартуға жүйелі және жоспарлы қайта инвестиция салу жөнінде шаралар кешенін қабылдасын.

10. Жұмыс істеп тұрған әуежайларды қазіргі заманғы жерүсті техникамен, жүк қоймаларымен, жолаушылар терминалдарымен, ұшып-қону жолақтарымен, аэронавигациямен және біліктілігі жоғары кадрлармен қамтамасыз ету арқылы осы әуежайларды кезең кезеңімен жаңартудың, реконструкциялаудың және дамытудың бірыңғай стратегиясын қабылдасын, сондай-ақ халықаралық стандарттарға сәйкес басқару процестерін жүйелендірсін.

11. Автомобиль жолдарын, теміржолдарды, терминалдар мен порттарды, логистикалық орталықтарды салу және реконструкциялау кезінде отандық материалдарды пайдалану үлесін ұлғайтсын және «Нұрлы жол» мемлекеттік бағдарламасының объектілерін салуға және пайдалануға қазақстандық мамандар мен ғылыми кадрлардың басым түрде қатысуын қамтамасыз етсін.

12. «Нұрлы жол» мемлекеттік бағдарламасына енгізілмеген республикалық маңызы бар автомобиль жолдарында (Қарағанды – Боғас, Есіл – Державинск – Арқалық, Семей – Қайнар және басқа) жөндеу жұмыстарын жүргізсін.

**Қазақстан Республикасының Инвестициялар және даму және Ұлттық экономика министрліктері:**

13. Жол бойындағы сервис объектілерінің үлгілік жобаларын әзірлесін және олардың құрылысына арналған жобалау-сметалық құжаттаманы келісу рәсімдерін мемлекеттік органдардың созып жіберуіне жол бермесін, көлік құралдары қозғалысының қарқынын ескерумен трассалардың бойында олардың тең жиілікпен орналасуын қамтамасыз етсін, сондай-ақ жол бойындағы бұрыннан бар сервис объектілерін сәулет-құрылыс, санитариялық-эпидемиологиялық талаптарға және өрт қауіпсіздігі талаптарына сәйкес келтірсін.

14. Автомобиль жолдарын жобалау кезінде құрылыс нормалары мен ережелеріне жаңа нормативтердің өзгерістерін уақтылы енгізілуін және көлік ағындары қарқынының өсу серпінін, су тасқыны, қар көшкіні қазіргі заманғы көлік құралдарының шекті осьтік жүктемелері деңгейлерінің негізінде көпірлер мен өтпе жолдардың орнықтылығын ескере отырып, трассалардың жаңадан енгізілген учаскелерінде олардың қолданылуын қамтамасыз етсін.

**Қазақстан Республикасының Инвестициялар және даму және Қаржы министрліктері:**

15. «Нұрлы жол» мемлекеттік бағдарламасының объектілерінде жұмыс істеуіне жол бермеу, бюджет қаражатын мақсатсыз және тиімсіз жұмсаудың жолын кесу мақсатында автомобиль жолдарын, әсіресе республикалық маңызы бар жолдарды салу және реконструкциялау нәтижелері бойынша анықталған жосықсыз мердігер ұйымдардың тізілімін жасасын, сондай-ақ жосықсыз мердігер ұйымдарды айқындау және оларды осы Тізілімге енгізу бойынша критерийлерді әзірлесін.

16. Қазақстан арқылы өтетін көлік құралдарының жиналып қалуын және көліктік-транзиттік ағындардың өсуін болдырмау үшін қазақстандық шекараның Ресеймен, Қытаймен, Өзбекстанмен автомобиль жолдары түйілістеріндегі бақылау-өткізу пункттерін халықаралық көлік дәліздерінің өткізу мүмкіндіктеріне сәйкес келтіру жөнінде шаралар қолдансын.

**Қазақстан Республикасының Инвестициялар және даму, Ішкі істер және Ақпарат және коммуникациялар министрліктері:**

17. Транзиттік автомобиль тасымалдарына қолайлы жағдайлар жасау үшін халықаралық стандарттарға сәйкес келетін көліктік дәліздерді айқындасын, олар бойынша ақпаратқа пайдаланушылардың кең тобының қолжетімділігін қамтамасыз етсін, сондай-ақ жиі негізсіз ұстау және құжаттарды, оның ішінде көліктік жүкқұжаттарын тексеруді болдырмау мақсатында көліктік бақылау және жол инспекциясы қызметкерлерінің жұмысын реттесін. Қазақстан Республикасының көліктік магистралдарында көлікті заңсыз ұстауға жедел ден қою тәжірибесін және қозғалыс жылдамдығын төмендетуді қамтамасыз етсін.

**Қазақстан Республикасының Инвестициялар және даму және Ақпарат және коммуникациялар** **министрліктері:**

18. Республикалық маңызы бар автомобиль жолдарының бүкіл ұзына бойына ұтқыр байланыстың қолжетімді болуын қамтамасыз етсін.

19. Ақылы автомобиль жолдарын сенімді басқаруға берген кезде бәсекелестік ортаны қамтамасыз етсін, сондай-ақ автомобиль жолдарының ақылы учаскелерін және ақы төлеу деңгейін айқындау кезінде кеңінен түсіндіру жұмысын, оның ішінде БАҚ арқылы жүргізуді қамтамасыз етсін.

**Қазақстан Республикасының Инвестициялар және даму министрлігі және жергілікті атқарушы органдар:**

20. Іскерлік және туристік сапарлардың қолайлы болуы, өңіраралық байланыстардың жандануы үшін Астана мен Алматы қалаларының халықаралық әуежайларында таяу орналасқан облыс орталықтарына (Астана-Қарағанды, Астана-Көкшетау, Астана-Павлодар, Алматы-Талдықорған, Алматы-Тараз, Алматы-Шымкент) және туристік өңірлерге (Астана-Бурабай, Алматы-Қапшағай) қатынайтын қазіргі заманғы жайлы қалааралық автобустармен қамтамасыз етілген, тұрақты автобус маршруттарын ашуды көздесін.